اسلام آباد (اے پی پی) پاکستان پوسٹ کوویڈ۔ 19 نا دین اٹی جہانی ڈاک انا وخت آ فراوانی ءِ پک کننگ کن ایکسپریس میل سروس(ای ایم ایس) پلس ءِ پورو وڑاٹ بحال کرینے۔ جاری سرجم حوال آتا رداٹ ڈائریکٹر جنرل پاکستان پوسٹ محمد اخلاق احمد پارے کہ غٹ پوسٹل سرکلز و ریجن آتے پارت کننگانے کہ او صارف آتے ای ایم ایس پلس سروس بک کرفنگ نا رغامر۔ اوپارے کہ ای ایم ایس پلس نا چھٹی تے 6 آن 7 ورکنگ ڈے اٹی سرکننگ انگ ءِ۔ اوپارے کہ سروس ءِ پورو وڑاٹ بحال کننگانے دامسخت اتون کہ صارف آتے جہانی میل انا بکنگ اٹ ہچ وڑنا فریشانی اسے تون مون تروئی تمپ۔ اوپارے کہ دا سروس آک بھلا شارتیٹی اریر و داسروس ملک ءِ دنیا نا 173 ملک آتون گنڈک۔ اخلاق احمد پارے کہ پاکستان پوسٹ اسہ شون پسند، پوسکن و متحرک تنظیم اس مننگ کن اسہ جامع ڈٹ اسے آ عملدرآمد کرینے داڑا ترند رفتاری اتون مون آ ہِننگ انگ ءِ۔
